ବ୍ରାଡିରାଇଜୋବିଅମ ଜାପୋନିକମ ହେଉଛି ଏକ ଯବକ୍ଷାରଜାନ ବିବନ୍ଧକ, ଲେଗ୍ଯୁମ ମୂଳ-ଗଣ୍ଠିକାରୀ,ସହଜୀବୀ ଅଣୁଜୀବ । ଅନେକ ଗ୍ରାମ୍-ବିରୋଧୀ, ଦଣ୍ଡାକୃତି ବ୍ଯାକ୍ଟେରୀଆ, ରାଇଜୋବୀୟମାନଙ୍କ ମଧ୍ଯରୁ ଗୋଟିଏ । ସେହି ବଡ଼ ବିଭାଗରେ ଥିବା ତିନୋଟି ଗ୍ରୁପ ମଧ୍ଯରୁ ଏହା ହୋମୋଲୋଗି ଗ୍ରୁପ ର ସଦସ୍ଯ । ବ୍ଯବହାର କୃଷିକାର୍ଯ୍ୟ ବ୍ରା. ଜାପୋନିକମ ଫସଲ ବଢାଇବା ପାଇଁ ଫସଲରେ ବୁଣି ଦିଆଯାଏ । ମୁଖ୍ଯତଃ ସେହି ଅଞ୍ଚଳମାନଙ୍କରେ ଯେଉଁଠାରେ ଏହି ବୀଜାଣୁଟି ଜନ୍ମଜ ନୁହେଁ । ଏକ ଶର୍କରା ଦ୍ରବଣର ବ୍ଯବହାରଦ୍ୱାରା ଇନୋକ୍ଯୁଲକଟିକୁ ମଞ୍ଜି ସହ ଲଗେଇ ଦିଆଯାଏ । ଗବେଷଣା ୧୯୫୬ ମସିହାରୁ ବ୍ରା. ଜାପୋନିକମର ଏକ ଜନ୍ଯ, 110, ଗବେଷଣା ପାଇଁ ଆଦର୍ଶ ଜୀବ ଭାବରେ ବ୍ଯବହାର କରାଯାଉଛି । ଆଣବିକ ଜିନୀୟଶାସ୍ତ୍ର, ଉଦ୍ଭିଦ ଫିଜିଓଶାସ୍ତ୍ର ଏବଂ ଉଦ୍ଭିଦ ଇକୋଶାସ୍ତ୍ର ପାଇଁ ଏହାକୁ ବହୁଳ ବ୍ଯବହାର କରାଯାଉଛି । କାରଣ ଅନ୍ୟ ରାଇଜୋବୀୟ ତୁଳନାରେ ଏହାର ସହଜୀବୀ ଯବକ୍ଷାରଜାନ ବିବନ୍ଧନ ପ୍ରକ୍ରିୟା ସର୍ବାଧିକ । ଏହାର ସମ୍ପୂର୍ଣ୍ଣ ଜେନୋମକୁ ୨୦୦୨ ମସିହାରେ ଅନୁକ୍ରମଣ କରାଯାଇଥିଲା । ସେଥିରୁ ଜଣାଗଲା ଯେ ଏହାର ଗୋଟିଏ ଚକ୍ରାକାର ଗୁଣସୂତ୍ର ରହିଛି ଯେଉଁଥିରେ ୯୧,୦୫,୮୨୮ଟି ବେସଯୋଡା ରହିଛି ।